**Szikszó Város Önkormányzat**

**Városüzemeltetési Bizottság**

**Szám: SZ/258-9/2020.**

**JEGYZŐKÖNYV**

Készült: 2020. október 14. napján 15.30 órakor a Szikszói Közös Önkormányzati Hivatal tárgyalójában megtartott Városüzemeltetési Bizottság ülésén.

**Jelen vannak: Városüzemeltetési Bizottság részéről:**

 Marjai Pál elnök

 Hetesi Gergely tag

 Tóth Tibor tag

 **Szikszói Közös Önkormányzati Hivatal részéről:**

 Battáné dr. Tóth Zita jegyző

 Juhász Lilla jegyzőkönyvvezető

Marjai Pál bizottsági elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Hetesi Gergely bizottsági tag személyében. A Városüzemeltetési Bizottság a jegyzőkönyv hitelesítőre tett javaslatot – 3 fő van jelen a szavazásnál – egyhangúlag 3 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Marjai Pál bizottsági elnök javaslatot tesz az ülés napirendjére az alábbiak szerint:

NAPIREND:

1./ Döntés a közterület-felügyelők munkaidő rendjére vonatkozó javaslatról

* Egyebek

A bizottság a napirendre vonatkozó javaslatot – 3 fő van jelen a szavazásnál – egyhangúlag 3

igen szavazattal elfogadta és a fenti napirend szerint tartja ülését.

**NAPIREND:**

Marjai Pál bizottsági elnök: javasolja a bizottságnak, hozzon döntést arról, hogy a jegyző, mint a közterület-felügyelők munkáltatója, a részükre a munkarendet úgy határozza meg, hogy reggel 6-14 óráig, illetve 14-22 óráig tartson.

Tóth Tibor bizottsági tag: a két segédfelügyelő helyi lakos? Jó lenne, ha mindegyik közterületes szikszói lakos lenne.

Battáné dr. Tóth Zita jegyző: az egyik segédfelügyelő nem helyi lakos, a másik segédfelügyelő és a két közterület-felügyelő szikszói.

Marjai Pál bizottsági elnök: ezt a kérdéskört és a segédfelügyelők foglalkoztatását, a szerződésük letelte után újra kell tárgyalni. Megkéri Jegyző Asszonyt, hogy a bizottság döntése után, intézkedjen arra vonatkozóan, hogy a közterület-felügyelők és a segédfelügyelők, a bizottság által javasolt munkarendben dolgozzanak.

A bizottsági elnök szavazásra teszi fel szóbeli javaslatát, amely alapján azt javasolja a Szikszói Közös Önkormányzati Hivatal jegyzőjének, hogy az alkalmazásában álló közterület-felügyelők, valamint a segédfelügyelők munkarendje 6-14 óráig, illetve 14-22 óráig tartson.

A bizottsági elnök szóbeli javaslatát a bizottság – 3 fő van jelen a szavazásnál – egyhangúlag 3 igen szavazattal elfogadta és meghozza a következő határozatot:

**Szám:36/2020.(X.14.) VüB Határozat**

**Tárgy: Döntés a közterület-felügyelők munkaidő rendjére vonatkozó javaslatról**

Szikszó Város Önkormányzatának Városüzemeltetési Bizottsága javasolja a Szikszói Közös Önkormányzati Hivatal jegyzőjének, hogy az alkalmazásában álló közterület-felügyelők és segédfelügyelők munkarendje 6-14 óráig, illetve 14-22 óráig tartson.

Felelős: a bizottság elnöke

Határidő: a következő bizottsági ülés

Tóth Tibor bizottsági tag: rendbe kellene tenni a napi tevékenységükre vonatkozó feladataikat és napi bejárási kört meghatározni a részükre. Úgy gondolja, a gazos házakat nem a közterület-felügyelőknek kellett volna felmérni.

Marjai Pál bizottsági elnök: a buszmegállók környékén is fontos a jelenlétük, hogy a szemetelést és a rongálást megelőzzék.

Tóth Tibor bizottsági tag: tudomása van arról, hogy a rendőrök járnak az iskolába órát tartani. Jó lenne, ha a rendőrök a közterület-felügyelőket is elvinnék az iskolába és bemutatnák a tanulóknak őket és tisztán látná a lakosság is azt, hogy milyen jogkörük van, és milyen feladatot látnak el a településen.

* Egyebek:

Marjai Pál bizottsági elnök: szabályozni kellene a Főtér környéki utcákban, valamint a Bolt utcán a parkolási rendet, amely alapján a közterület-felügyelők bírságot szabhatnának ki a szabálytalanul parkolók részére. A forgalmi rend változását és a behajtási engedélyek ügyét rendezni kell.

Battáné dr. Tóth Zita jegyző: ebben az ügyben már történt előrelépés és folyamatban van a rendelet módosítása.

További hozzászólás nem volt, Marjai Pál bizottsági elnök megköszöni a részvételt, az ülést bezárja. Jegyzőkönyv lezárva 16 óra 20 perckor.

Kmf.

 Marjai Pál Hetesi Gergely

 bizottsági elnök hitelesítő